OpenLLM-France/wikimedia huggingface dataset:
# Temporada 2013-2014 del Club Joventut Badalona

La temporada 2013-2014 va ser la 75a temporada en actiu del Club Joventut Badalona des que va començar a competir de manera oficial. La Penya va disputar la seva 58a temporada a la màxima categoria del bàsquet espanyol. Va acabar la competició en la 9a posició, fora de les places que donaven accés a disputar els play-offs pel títol, però lleugerament millor que la temporada anterior.

## Resultats
### Lliga Endesa

A la Lliga Endesa finalitza la fase regular en la novena posició de 18 equips participants, quedant fora de les places que donaven accés a disputar els play-offs pel títol. En 34 partits disputats de la dase regular va obtenir un bagatge de 16 victòries i 18 derrotes, amb 2.655 punts a favor i 2.658 en contra (-3).

### Lliga Catalana

A la Lliga Catalana, disputada a Girona, el FIATC Joventut guanya a la Bruixa d'Or en semifinals però perd a la final davant el Barça per 85 a 73. L'equip badaloní disputa la seva setena final consecutiva de lliga catalana.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2013-14 # Jugador Pos. A. 9 Nacho Llovet Aler pivot 2.02 10 Albert Miralles Pivot 2.08 12 Nik Cochran Base 1.92 14 Albert Ventura Escorta 1.91 16 Guillem Vives Base 1.92 17 Sitapha Savané Pivot 2.02 21 Tariq Kirksay Aler 1.99 22 John Shurna Aler pivot 2.04 24 Àlex Barrera Escorta 1.96 34 Devoe Joseph Escorta 1.93 43 Àlex Suárez Aler pivot 2.06 En fons verd, noves incorporacions de la temporada. | Club Joventut Badalona: staff 2013-14 Nom Funció Salva Maldonado Entrenador José A. Samaniego Entrenador assistent Lluís Riera Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 6 | Alberto Abalde | Aler | 2.02 | 1 partit |
| 20 | Agustí Sans | Base | 1.94 | 3 partits |
| 55 | Joonas Caven | Aler pivot | 2.11 | 5 partits |

### Baixes

Baixes a l'inici de temporada :
| Jugador | Pos. |
| Moses Ehambe | Aler |
| Jordi Trias | Aler pivot |
| Manny Quezada | Escorta |
| Albert Oliver | Base |
| Corey Fisher | Base |
| Tony Gaffney | Aler pivot |
| Pere Tomàs | Aler |
| Ognjen Kuzmic | Pivot |

## Referències

* ↑ «Resultados Liga Endesa 2013-14». ACB.com. Arxivat de l'original el 3 d’abril 2018. [Consulta: 2 abril 2018].
* ↑ «Memoria de plantillas: FIATC Joventut 2013-14» (en castellà). ACB.com. Arxivat de l'original el 6 d’abril 2018. [Consulta: 5 abril 2018].
# Tercera circumscripció d'Osaka

La circumscripció 3a d'Osaka (大阪府第3区, Ōsaka-fu Dai 3 ku) és una circumscripció electoral japonesa, una de les 19 pertanyents a la prefectura d'Osaka. La circumscripció es creà l'any 1994 i va funcionar per primera vegada a les eleccions generals japoneses de 1996. La circumscripció comprèn part de la ciutat i municipi d'Osaka i, en concret, els seus districtes de Taishō, Suminoe, Sumiyoshi i Nishinari.

## Composició

| Representant | Partit | Termini |
| Masahiro Tabata | PNP | 1996-2000 |
| Masahiro Tabata | KMT | 2000-2009 |
| Masazumi Nakajima | PD | 2009-2012 |
| Shigeki Satō | KMT | 2012- |

## Referències

* ↑ «衆議院トップページ >立法情報 >制定法律情報 >第131回国会　制定法律の一覧 >法律第百四号（平六・一一・二五）». 衆議院, 平成6年11月25日. [Consulta: 2021年10月2日].住居表示などにより変更あり。
* ↑ «大阪府». 総務省. [Consulta: 2 octubre 2021].
# Testun al Barolo

El testun al Barolo és un formatge de pasta premsada no cuita italià, fet amb llet de vaca i cabra. El formatge prové de Mondovì, província de Cuneo al Piemont. En el dialecte local, el nom Testun, significa 'tossut' i Barolo és la brisa del raïm amb el que està recobert, de la varietat Nebbiolo. La llet prové d'animals que pasturen lliurement per les muntanyes florides a 2.000 metres sobre el nivell del mar.
El producte final és un formatge una mica fràgil amb un interior de color groc palla i un exterior fosc.
A Catalunya, la formatgeria Mas d'Eroles en fa un de molt semblant anomenat Brisat.

## Referències

* ↑ «Fitxa del formatge a mundoquesos.com». Arxivat de l'original el 2014-09-23. [Consulta: 19 febrer 2012].
* ↑ «Brisat, de la formatgeria Mas d'Eroles». Arxivat de l'original el 2011-08-10. [Consulta: 19 febrer 2012].
# Team Jamis

El Team Jamis, conegut anteriorment com a Colavita, (codi UCI: JAM) va ser un equip ciclista professional dels Estats Units de categoria Continental. Va desaparèixer a finals del 2016.

## Principals victòries

* Joe Martin Stage Race: Luis Romero (2010), Ian Crane (2014)
* Tour d'Elk Grove: Luis Romero (2011)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2004 | 29è (GSIII) | Nathan O'Neill (416è) |
L'equip participa en les proves dels circuits continentals i principalment en les curses del calendari de l'UCI Amèrica Tour. Aquesta taula presenta les classificacions de l'equip als circuits, així com el seu millor corredor en la classificació individual.
UCI Amèrica Tour
| Temporada | Classificació per equips | Millor ciclista en la classificació individual |
| 2005 | 10è | Mark McCormack (61è) |
| 2006 | 15è | Mark McCormack (170è) |
| 2007 | 17è | Charles Dionne (57è) |
| 2008 | 18è | Lucas Sebastián Haedo (83è) |
| 2009 | 9è | Lucas Sebastián Haedo (25è) |
| 2010 | 11è | Alejandro Borrajo (66è) |
| 2011 | 9è | Luis Romero (42è) |
| 2012 | 21è | José Antogna (81è) |
| 2013 | 4t | Janier Acevedo (1r) |
| 2014 | 8è | Daniel Jaramillo (46è) |
| 2015 | 9è | Daniel Jaramillo (22è) |
| 2016 | 7è | Eric Marcotte (24è) |
UCI Àsia Tour
| Temporada | Classificació per equips | Millor ciclista en la classificació individual |
| 2007 | 45è | Jonathan Clarke (245è) |
UCI Europa Tour
| Temporada | Classificació per equips | Millor ciclista en la classificació individual |
| 2006 | 118è | Viktor Rapinski (1162è) |
| 2007 | 132è | David McCann (1187è) |
UCI Oceania Tour
| Temporada | Classificació per equips | Millor ciclista en la classificació individual |
| 2007 | 19è | Jonathan Clarke (51è) |

## Referències

* ↑ «Jamis-Sutter Home to fold at the end of 2016». cyclingnews.com, 07-09-2016 [Consulta: 25 febrer 2017].
* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Web oficial (anglès)
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Jove Guàrdia Roja

La Jove Guàrdia Roja (JGR) va ser el referent juvenil del Partit del Treball d'Espanya, organització comunista d'orientació maoista activa durant la darrera etapa del franquisme i la Transició espanyola. La secretària general era Pina López-Gay.
Es va formar vers el 1973 de la unió de les Joventuts Universitàries Revolucionàries, Joventuts Revolucionàries de Batxillerat i la branca obrera juvenil del PCE (i), i va organitzar mobilitzacions juvenils i estudiantils durant la Transició espanyola demanant el rupturisme amb la situació anterior i una forta transformació social. Organitzà una vaga general a la Universitat de Madrid el 23 de gener de 1975, on hi foren especialment actius i havien organitzat un Festival de los Pueblos Ibéricos, tot un referent en el món antifranquista. També organitzaren manifestacions de protesta per la mort de Javier Verdejo, militant de la JGR a Andalusia assassinat per la guàrdia civil a Almeria el 1976. A Catalunya organitzaren la Taula de Joves i per primer cop en la transició organitzaren la Flama del Canigó. El 1977 foren legalitzades, com la majoria d'organitzacions d'extrema esquerra. El 1979 participà en un procés d'integració en la Unió de Joventuts Maoistes, quan el PTC es va unir a la ORT. Es va dissoldre el 1980, quan ho va fer el PTC.

## Referències

* ↑ Memòria de la Transició a Espanya i a Catalunya IV. Els joves de la Transició, per Rafael Aracil Martí i altres Publicacions i Edicions UB, 2003 p.30

## Enllaços externs

* Entrevista al diari El País a la seva Secretària General, Pina López-Gay
* la Universitat de Madrid en els anys 70
# Jesús Alberto Rubio Arribas

Jesús Alberto Rubio Arribas (Tomelloso, 25 de gener de 1992) és un ciclista espanyol, professional des del 2016 i actualment a l'equip Inteja Dominican Cycling Team.
Format als equips amateurs de l'Andalucía i del Caja Rural, el 2016 va fitxar per la formació de la Unió dels Emirats Àrabs Al Nasr-Dubai. El mateix any aconsegueix la primera victòria com a professional.

## Palmarès

* 2014
** Vencedor d'una etapa a la Volta a Lleó
* 2015
** 1r al Memorial Manuel Sanroma
* 2016
** 1r al Memorial Manuel Sanroma
** 1r al Circuit d'Alger
** Vencedor d'una etapa al Tour de Constantina

## Referències

* ↑ Labarga, Nacho «De trabajar en un taller a fugarse en el Dubai Tour». marca.com, 04-02-2016 [Consulta: 5 març 2016].
* ↑ «Jesús Alberto Rubio estrena su palmarés professional en Argelia». esciclismo.com, 05-03-2016 [Consulta: 5 març 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pleuvezain

Pleuvezain és un municipi francès, situat al departament dels Vosges i a la regió del Gran Est. L'any 2007 tenia 80 habitants.

## Demografia
### Població

El 2007 la població de fet de Pleuvezain era de 80 persones. Hi havia 30 famílies, de les quals 4 eren unipersonals (4 dones vivint soles i 4 dones vivint soles), 11 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 31 eren l'habitatge principal de la família i 1 estava desocupat. 29 eren cases i 2 eren apartaments. Dels 31 habitatges principals, 24 estaven ocupats pels seus propietaris i 7 estaven llogats i ocupats pels llogaters; 1 tenia dues cambres, 3 en tenien tres, 8 en tenien quatre i 19 en tenien cinc o més. 25 habitatges disposaven pel capbaix d'una plaça de pàrquing. A 12 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pleuvezain el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 12 | 30 a 34 | 4 |
| 0 | 25 a 29 | 12 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 16 | 5 a 9 | 0 |
| 8 | 0 a 4 | 8 |

## Economia

El 2007 la població en edat de treballar era de 50 persones, 38 eren actives i 12 eren inactives. De les 38 persones actives 31 estaven ocupades (17 homes i 14 dones) i 7 estaven aturades (2 homes i 5 dones). De les 12 persones inactives 2 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una entitat de l'administració pública.
L'any 2000 a Pleuvezain hi havia 8 explotacions agrícoles que ocupaven un total de 345 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Pleuvezain a l'INSEE.
* Évolution et structure de la population Fitxa amb el detall de dades de Pleuvezain a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Walter Kent

Walter Kent (29 de novembre de 1911 - 2 de març de 1994) va ser un compositor jueu americà que va escriure moltes cançons de tema nadalenc, com I'll Be Home for Christmas. També va escriure una cançó en temps de guerra que va ser un èxit, anomenada There'll Be Bluebirds Over, The White Cliffs of Dover, que va ser tornada a escriure per Nat Burton.

## Cançons (selecció)

* 1932: Pu-Leeze Mister Hemingway (Guy Lombardo)
* 1941: (There’ll Be Bluebirds Over) The White Cliffs of Dover (Glenn Miller)
* 1943: I’ll Be Home for Christmas (Bing Crosby)
* 1944: Too Much in Love (Frank Sinatra)
* 1945: Endlessly
* 1946: Musik, Tanz und Rhythmus (drei Lieder für die Episode Johnny Appleseed)
* 1950: I’m Gonna Live Till I Die (Frankie Laine)
* 1950: You’re Always in My Dreams (The Ravens)

## Referències

* ↑ Bloom, Nate. «The Jews Who Wrote Christmas Songs». InterfaithFamily, 19-12-2006. Arxivat de l'original el 2007-09-27. [Consulta: 19 desembre 2006].

## Enllaços externs

* La cançó reescrita per Nat Burton: The white cliffs of Dover
# Jacques Guiot

Jacques Guiot (Saint-Amand-les-Eaux, Nord – Pas de Calais, 6 de setembre de 1945) és un ciclista francès que fou professional entre 1967 i 1971.

## Palmarès

* 1967
** Vencedor d'una etapa al Tour de Picardia
* 1968
** Vencedor d'una etapa al Tour del Nord

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Joan Antoni Zabalia i Robles

Joan Antoni Zabalia i Robles (Barcelona, 1 de juny de 1931 – Barcelona, 5 de maig de 2020) va ser un destacat porter d'hoquei sobre patins català de les dècades de 1950 i 1960.
Va començar a practicar l'hoquei al club Unió Patí Club, fitxant posteriorment pel Club Patín Barcelona, amb el qual va proclamar-se campió d'Espanya el 1950, CH Turó, CE Universitari i finalment pel CP Voltregà, conquerint tres Campionats de Catalunya i un d'Espanya. Juntament amb Josep Soteras fou el porter més destacat del moment i va ser un habitual de la selecció espanyola, amb la qual va competir entre 1951 i 1963 en més de 130 partits. Hi va guanyar tres Campionats del Món, un d'Europa i tres Copes de les Nacions. Va aconseguir una quarta Copa de les Nacions amb el RCD Espanyol, com a convidat. Va retirar-se de la competició al final de la temporada 1962-63.
Després de la seva retirada, va exercir com a entrenador del CP Voltregà entre 1964 i 1972, aconseguint un triplet històric la temporada 1964-65 amb la consecució del Campionat de Catalunya, el d'Espanya i la primera edició de la Lliga espanyola, i el 1966 va guanyar la primera edició de la Copa d'Europa. L'any 1978 va obtenir el títol oficial d'entrenador nacional.

## Palmarès
### Com a jugador
#### Clubs

* 1 Campionat de Catalunya d'hoquei sobre patins: 1958-59, 1961-62 i 1962-63
* 2 Campionats d'Espanya d'hoquei sobre patins: 1949-50 i 1959-60
* 1 Copa de les Nacions d'hoquei sobre patins masculina: 1953

#### Selecció espanyola

* 3 medalles d'or als Campionats del Món d'hoquei patins masculí: 1951, 1954 i 1955
* 2 medalles d'argent als Campionats del Món d'hoquei patins masculí: 1956 i 1958
* 1 medalla de bronze als Campionats del Món d'hoquei patins masculí: 1953
* 4 medalles d'or als Campionats d'Europa d'hoquei patins masculí: 1951, 1954, 1955 i 1957
* 4 medalles d'argent als Campionats d'Europa d'hoquei patins masculí: 1956, 1959, 1961 i 1963
* 2 medalles de bronze als Campionats d'Europa d'hoquei patins masculí: 1952, 1953
* 3 Copes de les Nacions d'hoquei sobre patins masculina: 1952, 1957 i 1959

### Com a entrenador
#### Clubs

* 1 Copa d'Europa d'hoquei sobre patins masculina: 1965-66
* 1 Campionat de Catalunya d'hoquei sobre patins: 1964-65
* 1 Lliga espanyola d'hoquei sobre patins masculina: 1964-65
* 2 Campionats d'Espanya d'hoquei sobre patins: 1964-65 i 1968-69

## Referències

* 1 2 «Joan Antoni Zabalia i Robles». Enciclopèdia de l'esport català. Barcelona: Grup Enciclopèdia Catalana.
* ↑ A.C. «Mor als 88 anys el mític porter Juan Antonio Zabalia - 05 maig 2020». L'Esportiu, 05-05-2020. [Consulta: 2 desembre 2020].
* 1 2 «Zabalia, que se retira dice...». Mundo Deportivo, 04-07-1963. [Consulta: 1r octubre 2015].
* ↑ «¡¡Campeones!!». Mundo Deportivo, 21-06-1951. [Consulta: 2 desembre 2020].
* ↑ «El CP Voltregà dedicó un homenaje de despedida a Juan Antonio Zabalia». Mundo Deportivo, 15-06-1963. [Consulta: 1r octubre 2015].
* ↑ «Nuevos entrenadores nacionales». El Mundo Deportivo, 29-07-1978, pàg. 29.

## Enllaços externs

* Fitxa de Joan Antoni Zabalia i Robles - RinkHockey.net (anglès)
# Joan Antoni Turell i Cabrinety

Joan Antoni Turell i Cabrinety és un farmacèutic i polític català, breument diputat al Congrés dels Diputats en la V Legislatura.
Es llicencià en farmàcia per la Universitat de Barcelona, on també es diplomà en psicologia. Ha treballat durant molts anys en una farmàcia de la seva propietat. Alhora ha estat militant de Convergència Democràtica de Catalunya des de 1978, partit en el que ha ocupat diverses responsabilitats d'orde intern.
El desembre de 1995 va substituir en el seu escó Ramon Camp i Batalla, elegit diputat a les eleccions generals espanyoles de 1993. Ha estat vocal de la Comissió de Política Social i Ocupació i de la Comissió de Sanitat i Consum del Congrés dels Diputats. No fou reescollit.

## Referències

* ↑ Fitxa del Congrés dels Diputats
# Joan Sallarès

Joan Sallarès és el nom dels següents personatges:
* Joan Sallarès i Marra (Sabadell, 1809-1883), industrial tèxtil, diputat i alcalde de Sabadell
* Joan Sallarès i Pla (Sabadell, 1845-1901), industrial i polític conservador
* Joan Sallarès i Castells (Sabadell, 1893-1971), llibreter, escriptor i editor català
* Joan Oliver i Sallarès, Pere Quart, escriptor català
# Jef van de Vijver

Johan "Jef" van de Vijver (Teteringen, Breda, 22 d'agost de 1915 - Roosendaal, 20 de febrer de 2005) va ser un ciclista neerlandès, que s'especialitzà en el ciclisme en pista, concretament en la Velocitat. Va aconseguir tres medalles, dues d'elles d'or, als Campionats del Món de la modalitat, totes elles com amateur.

## Palmarès

* 1937
** Campió del Món de velocitat amateur
* 1938
** Campió del Món de velocitat amateur

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jens Veggerby

Jens Veggerby (Copenhaguen, 20 d'octubre de 1962) és un ciclista danès professional des del 1984 fins al 1999. També combinà el ciclisme en pista on ha aconseguit un Campionat del món de Mig fons i tretze curses de sis dies.

## Palmarès en pista

* 1989
** 1r als Sis dies de Copenhaguen (amb Danny Clark)
* 1990
** Campió d'Europa de Madison (amb Pierangelo Bincoletto)
* 1991
** 1r als Sis dies de Copenhaguen (amb Danny Clark)
* 1992
** 1r als Sis dies d'Anvers (amb Stan Tourné)
** 1r als Sis dies de Gant (amb Etienne De Wilde)
* 1993
** Campió del món de mig fons darrere motocicleta
** 1r als Sis dies de Copenhaguen (amb Rolf Sørensen)
* 1994
** 1r als Sis dies d'Anvers (amb Etienne De Wilde)
** 1r als Sis dies de Stuttgart (amb Etienne De Wilde)
* 1995
** 1r als Sis dies de Herning (amb Jimmi Madsen)
* 1996
** Campió d'Europa de Madison (amb Jimmi Madsen)
** Campió de Dinamarca de Madison (amb Jimmi Madsen)
** 1r als Sis dies de Stuttgart (amb Jimmi Madsen)
* 1997
** Campió d'Europa de Madison (amb Jimmi Madsen)
** 1r als Sis dies de Copenhaguen (amb Jimmi Madsen)
** 1r als Sis dies de Herning (amb Jimmi Madsen)
** 1r als Sis dies de Berlín (amb Olaf Ludwig)
* 1998
** 1r als Sis dies de Bremen (amb Jimmi Madsen)

## Palmarès en ruta

* 1982
** Vencedor d'una etapa de la Volta a Suècia
* 1988
** Vencedor de 2 etapes del United Texas Tour
* 1989
** Vencedor d'una etapa del Tour de Romandia

### Resultats al Tour de França

* 1988. 113è de la classificació general
* 1989. eliminat (10a etapa)

### Resultats al Giro d'Itàlia

* 1984. 40è de la classificació general
* 1985. 40è de la classificació general
* 1986. 27è de la classificació general
* 1988. Abandona (12a etapa)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Jorunna parva

Jorunna parva és una espècie de gastròpode nudibranqui de la família Discodorididae. L'espècie va ser descrita per primer cop per Kikutaro Baba. La semblança dels rinòfors del Jorunna parva amb orelles de conill, va generar una certa popularitat al twitter japonès l'any 2005. Jorunna parva es troba al Japó, les Filipines, Tanzània, Papua Nova Guinea, Seychelles i l'Illa de la Reunió.

## Referències

* 1 2 Bouchet, P. (2010). Jorunna parva (Baba, 1938). World Register of Marine Species.
* ↑ «Fluffy Bunny Sea Slugs Make Us Want To Cuddle Them». Huffington Post, 15-07-2015.

## Enllaços externs

* Sea Slug Forum info
# Joaquim Salarich i Torrents

Joaquim Salarich i Torrents (Vic, Osona, 8 de setembre de 1895 - Barcelona, Barcelonès, 7 de juliol de 1978) va ser un metge català.

## Biografia

Era fill de Josep Salarich i Giménez, germà de Miquel dels Sants Salarich i Torrents, i net de Joaquim Salarich i Verdaguer. Després de fer els primers estudis a Vic es traslladà a Barcelona a estudiar medicina, i aconseguí la llicenciatura l'any 1918. Posteriorment, l'any 1961, es va doctorar amb una tesi sobre la perforació intestinal tífica. Entre els anys 1918 i 1922 va col·laborar amb el professors Ramon i Torres i Casanova a la Càtedra de Cirurgia de la Facultat de Medicina barcelonina. Va contribuir a la fundació de la Societat Catalana de Cirurgia, especialitat mèdica a la qual va consagrar la seva activitat professional, exercint a l'Hospital Comarcal de Vic i a l'Hospital d'Infecciosos de Barcelona. En esclatar la Guerra Civil serví com a metge militar en l'exèrcit del govern de Burgos, i ascendí a capità el 13 de març de 1938.
Treballà als hospitals militars de Villarobled, de Pamplona i de Cestona. Després va exercir, com a comandant metge, a l'Hospital Militar de Barcelona. El 1954 va ingressar a la Reial Acadèmia de Medicina de Barcelona, amb un discurs sobre “La perforación intestinal. Nuestra experiencia en 71 enfermos operados”, que va ser contestat pel doctor García Tornel. En aquesta institució va formar part de diverses juntes directives, i l'any 1963 n'esdevingué bibliotecari i arxiver. Va ser un dels funadors de la revista Ars Medica i va participar activament en els congressos de metges de llengua catalana, així com en el Primer Congrés Internacional d'Història de la Medicina Catalana (1970). Tingué una actuació molt destacada a la Mutual Mèdica de Catalunya i Balears, essent-ne president de 1956 a 1976.
Al llarg de la seva vida va col·laborar en revistes mèdiques com La Medicina Catalana , Annals dels Hospitals Comarcals que va dirigir, Publicaciones del Hospital Municipal de Infecciosos, Anales de Medicina y Cirugía i altres.
Morí a Barcelona el 7 de juliol de 1978

## Referències

* ↑ Ylla-Català i Genís, Miquel «Joaquim Salarich i Torrents [Vic, 1895 – Barcelona, 1978]». Galeria de Metges Catalans. Col·legi Oficial de Metges de Barcelona [Consulta: 8 abril 2017].
* ↑ Miró, Maria Mercè; Ordeig i Mata, Ramon «Biobibliografia de Miquel S. Salarich i Torrents». Ausa. Patronat d'Estudis Osonencs, Vol.: 16, Núm.: 132-133, 1994, pàg. 5-26. ISSN: 2014-1246 [Consulta: 8 abril 2017].
* ↑ Verdaguer, Jacint; Torrents i Bertrana, Ricard (ed.). Dos màrtirs de ma pàtria, o siga Llucià i Marcià. Verdaguer Edicions, 30 d'octubre de 2013, p. 16–17. ISBN 978-84-946560-3-3.

## Bibliografia

* BERNAT, Pasqual. Científics d'Osona. Diccionari històric i biobibliogràfic dels científics nascuts o vinculats a Osona. Vic, Patronat d'Estudis Osonencs, 2010, Osona a la Butxaca, 28.